কিশোর পত্রিকার তালিকা

এইটি কিশোর পত্রিকার একটি তালিকা পাতা।

বাংলা শিশু-কিশোর পত্রিকা ও ম্যাগাজিন
ভারত:

সাহিত্যের বিকাশে ও বিস্তারে সাময়িক পত্র-পত্রিকার বিশেষ ভূমিকার কথা আমরা সবাই জানি। বাংলা শিশু-কিশোর সাহিত্যেও রয়েছে তার সার্থক নিদর্শন। বাংলায় ছোটদের জন্য সাহিত্য রচনার ও প্রকাশের একটা উদ্যোগ প্রথম দেখা যায় 'দিগদর্শন' পত্রিকার পাতায়। যদিও তা পুরোপুরি ছোটদের উপযোগী নয়, কিন্তু ছোটদের সাহিত্য সৃষ্টির একটা প্রাথমিক প্রয়াস বলা চলে। এই প্রয়াসের সার্থক ফলশ্রুতি আমরা লক্ষ করি 'বালকবন্ধু', 'সখা', 'বালক', 'মুকুল' এর পাতায়। আরো পরে 'সন্দেশ', 'মৌচাক', 'রামধনু', 'রংমশাল'-এর পাতায়। বিশ শতকের প্রথমার্ধ জুড়ে বহু বিশিষ্ট সাহিত্যিকের জন্ম দিয়েছে এই পত্রিকাগুলি। যেমন, 'সন্দেশ'-এর জন্যই সুকুমার রায়, সত্যজিৎ রায় প্রমুখেরা ছোটদের সাহিত্য সৃষ্টির কাজে এগিয়ে এসেছেন, প্রতিষ্ঠা পেয়েছেন। আবার 'মৌচাক'-কে কেন্দ্র করেই বিভূতিভূষণ বন্দ্যোপাধ্যায়, হেমেন্দ্রকুমার রায় প্রমুখেরা ছোটদের সাহিত্য রচনায় উদ্যোগী হয়েছিলেন। ফলে এই সমস্ত সাময়িক পত্র-পত্রিকার পাতায় সৃষ্টি হয়েছে কত না উৎকৃষ্ট অক্ষয় সাহিত্যকর্ম। বাংলা ছোটদের সাহিত্যের ভাণ্ডারকে বিচিত্র মণিমাণিক্যে ভরিয়ে তোলার কাজে যার অবদান অসামানা।

বিশ শতকের দ্বিতীয়ার্ধেও বেশ কিছু উল্লেখযোগ্য পত্রিকার দেখা মেলে। যার মধ্যে 'আগামী', 'অভিনব অগ্রণী', 'রোশনাই', 'শিশুমেলা', 'আনন্দমেলা', 'কিশোর ভারতী', 'কিশোর জ্ঞান-বিজ্ঞান' প্রভৃতি পত্র-পত্রিকার নাম বিশেষভাবে স্মরণযোগ্য। এর মধ্যে বেশ কয়েকটি পত্রিকার উদ্যোগে সেকালের বড়দের বিশিষ্ট সাহিত্যিকরাও এগিয়ে এসেছেন ছোটদের সাহিত্য রচনার কাজে। যেমন, 'আনন্দমেলা'-কে কেন্দ্র করে সুনীল গঙ্গোপাধ্যায়, শক্তি চট্টোপাধ্যায়, শীর্ষেন্দু মুখোপাধ্যায়, সঞ্জীব চট্টোপাধ্যায় প্রমুখেরা ছোটদের জন্য লেখায় উৎসাহী হয়েছেন। যার ফলস্বরূপ এই পর্বে ছোটদের সাহিত্য শুধু বিস্তার লাভ করেনি, বৈচিত্র্যে ও বৈশিষ্ট্যে বিশেষ সমৃদ্ধি লাভ করেছে।

অনেক বিশিষ্ট বিখ্যাত পত্র-পত্রিকার পাশাপাশি অনেক ক্ষুদ্র অখ্যাত ক্ষণস্থায়ী পত্রিকাও ছোটদের কথা ভেবে প্রকাশ পেয়েছে। শিশুসাহিত্যের বিকাশে, বিস্তারে, বিবর্তনে এই সমস্ত ক্ষুদ্র পত্রিকার অবদানও কিছু কম নয়। প্রচারের আলো না পেয়েও এই পত্রিকাগুলি নিয়মিত-অনিয়মিতভাবে ছোট পরিসরে অনেকটা লোকচক্ষুর আড়ালে থেকেই তাদের কঠিন ব্রত পালন করে চলেছে। যাদের অবদানের কথা কোনোভাবেই অস্বীকার করা চলে না। তাই বাংলা শিশু-কিশোর সাহিত্যের ছোট এবং বড় পত্রিকাগুলির একটা সাধারণ সংক্ষিপ্ত তালিকা এখানে তুলে ধরা হল।- 

আনন্দমেলা, শুকতারা, সন্দেশ, কিশোর ভারতী, নবকল্লোল, উনিশ কুড়ি, অভিনব অগ্ৰণী, রোশনাই, শিশুমেলা,  কিশোর জ্ঞান-বিজ্ঞান, দিগদর্শন, পশ্বাবলী, জ্ঞানোদয়, বিবিধার্থ-সংগ্ৰহ, সত্যপ্রদীপ, রহস্য-সন্দর্ভ, অবোধবন্ধু, জ্যোতিরিঙ্গন, বিশ্বদর্পণ, বালকবন্ধু, বালকহিতৈষী, আর্যকাহিনী, সখা, বাল্যবন্ধু, সুনীতি, রংমশাল, আমার দেশ, অঞ্জলি, মৌচাক, আঙুর, ধ্রুব, কিশোর, মিতা, শিশু সাথী, খোকাখুকু, ভোজবাজী, বালক, শিক্ষা, শিশুবান্ধব, ছাত্রসংখ্যা, সাথী, সখা ও সাথী, মুকুল, শৈশবসখা, স্নেহময়ী, কুসুম, অঞ্জলি, সখী, প্রকৃতি, ঊষা, বাল্যসখা, শিশু, ধ্রুব, বাল্যশ্রম, পার্ব্বণী, আগমনী, কিশোর, মিতা, শিশুসাথী, খোকাখুকু, ফুলের রেণু, পাততাড়ি, আলপনা, যাদুঘর, বেণু, বার্ষিক যাদুঘর, রামধেণু, শিশুমহল, তরুণ, চিত্রা, বার্ষিক শিশু সাথী, মাস পয়লা, গল্পগাঁথা, নবআলোক, ছোটদের বার্ষিকী, সাজি, আদর্শ, অঙ্কুর, কিশোরী, রংবেরং, মোহন বেণু, পাঠশালা, কিশোর, কৈশোরিকা, কৈশোরক, ছেলেখেলা, জলছবি, ভাইবোন, শিশু সওগাৎ, ফুলঝুরি, আলো, আমার কাগজ, কচিকথা, রবিবার, রূপকথা, শিখা, কিশোর বাংলা, কিশোর এশিয়া, ছোটদের মহল, কিশোর, ইস্পাত, আমাদের লেখা, সাধনা, পথের আলো, চয়নিকা, পল্লবী, সাতসমুদ্দুর, সৌরভ, নতুন মানুষ, ছুটির সানাই, নতুন কথা, আগামী, মিতালী, ডানপিটেদের আসর, ডানপিটে সমাচার, হিমাচল, বন্ধু, শ্রীচরণেষু, আলপনা, ফুলকি, ছোটদের কাগজ, জয়রথ, ঝিলিমিলি, জয়ধ্বনি, পুরোধা, শারদীয় পূজারিনী, ত্রয়ী, কাকলি, আশ্চর্য, সবুজ করি, আনন্দ, সোনার কাঠি, শিশু স্বর্গ, কলরব, হুল্লোড়, ঝুমঝুমি, ঝুমঝুমি, কাটুম কুটুম, দেয়ালা, কুসুম, শিশু প্রিয়, টুবলু, শিশুতীর্থ, দিগন্ত, তেপান্তর, কাঁচামিঠে, ঝিনুক, পক্ষীরাজ, ঝলমল, ঝালাপালা, সবজান্তা মজারু, রাজপুত্তুর, নবম দশম, ছোটদের আসর, শুভতারা, ছেলেবেলা, কিশোর মন, সুসাথী, মুক্ত আলো, সবার সাথী, ভোরের তারা, কিশোর সঙ্গী, হিং টিং ছট, টকঝাল, কচিপাতা, সবাই রাজা, কেকা, নীল নাবিক, ছোটদের শিক্ষা ও সাহিত্য, কিচিমিচি, নবভাস্কর, চমচম, আবোল তাবোল, মশাল, রিমঝিম, রসগোল্লা, শরৎশশী, গরমমশলা, অভিজ্ঞান, ছোট নদী, চাঁদের হাট, হিজিবিজি, শিশুবিতান, পাতার বাঁশি, মুকুল, সোনামানিক, ছোটদের সোনার কেল্লা, শৈশব, টগবগ, অজগর, চাঁদমামা, আনন্দবাজার পত্রিকা স্কুলে প্রমুখ।

ছোটদের উপযোগী বিভিন্ন সাময়িক পত্রিকা প্রকাশের পাশাপাশি বয়স্ক-পাঠ্য বাংলা সাময়িক পত্রের পাতায় স্বতন্ত্র ছোটদের বিভাগ চালু হয়েছে অনেকদিন। তারপর ধীরে ধীরে এই বিশেষ বিভাগটি জনপ্রিয় হয়ে ওঠে। ক্রমে প্রায় সমস্ত বাংলা দৈনিক পত্রিকায় সপ্তাহে একটি করে ছোটদের পাতা প্রকাশ পেতে শুরু করে। সেখানে শিশু-কিশোর সাহিত্যের বহু উৎকৃষ্ট নিদর্শন পাওয়া যায়। প্রসঙ্গক্রমে তার একটা নমনা তালিকা এখানে উল্লেখ করা হল: ছোটদের পাততারি (প্রবাসী, যুগান্তর), আমাদের পাতা (দৈনিক বাসুমতি), হ য ব র ল (বর্তমান), ছোটদের পাতা (আজকাল), নতুন পাতা (গণশক্তি), ছোট্টসময় (এই সময়)।

বাংলাদেশ:

কিশোর আলো, সাপ্তাহিক কিশোর বাংলা, বিজ্ঞানচিন্তা, কিশোরকণ্ঠ, দোলন, রাজভোগ, অরুণ, বালক, বালিকা, সুখী পাখি, শুকসারী, অঞ্জলি, তোষিণী, সোপান, কিশোর বার্ত্তা, টরেটক্কা প্রমুখ।

বিভিন্ন দেশের পত্রিকাসমূহ

আরও দেখুন
কিশোর পত্রিকা
পত্রিকার তালিকা

তথ্যসূত্র 

তালিকা